CELEX: C2007/269/132
Language: et
Date: 2007-11-10 00:00:00
Title: Kohtuasi F-91/07: 13. septembril 2007 esitatud hagi — Torijano Montero versus nõukogu

10.11.2007   
            
            
               ET
            
            
               Euroopa Liidu Teataja
            
            
               C 269/72
            
         13. septembril 2007 esitatud hagi — Torijano Montero versus nõukogu
   (Kohtuasi F-91/07)
   (2007/C 269/132)
   Kohtumenetluse keel: prantsuse
   Pooled
   
      Hageja: Javier Torijano Montero (Brüssel, Belgia) (esindajad: advokaadid S. Rodrigues, R. Albelice ja Ch. Bernard-Glanz)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu peasekretariaadi poolt 31. oktoobril 2006 personaliteatega nr 171/06 avaldatud vaba ametikoha teadaanne, mis puudutab nõukogu turvaosakonna teenistuse „välisjulgeolek” juhi ametikohta;
            
         
               —
            
            
               tühistada ametisse nimetava asutuse 31. mai 2007. aasta otsus jätta hageja kaebus rahuldamata;
            
         
               —
            
            
               selgitada ametisse nimetavale asutusele vaidlustatud otsuste tühistamise tagajärgi ning eelkõige kohustada teda ümber sõnastama vaba ametikoha teadaandes nõutud palgaastme tingimused selleks, et hageja saaks kandideerida;
            
         
               —
            
            
               mõista kohtukulud välja nõukogult.
            
         Väited ja peamised argumendid
   Hageja, palgaastme AD 6 ametnik, vaidlustab selle, et eelnimetatud vaba ametikoha teadande kohaselt võivad nõukogu turvaosakonna teenistuse „välisjulgeolek” juhi ametikohale, kuhu võetakse ametnikke tööle palgaastmele AD 11, kandideerida ainult ametnikud, kelle palgaaste on vähemalt AD 8.
   Hageja väidab, olles meelde tuletanud, et nõuab kohtuasjas F-76/05 (1) oma määramist palgaastmesse AD 8, et on rikutud õiguspärase ootuse põhimõtet selles osas, milles asjaomase ametikoha täitmise tagajärjeks olevat see, et ta kaotab oma ametikoha teenistuse „välisjulgeolek/missioonide kaitse” juhina valituks osutuvale kandidaadile.
   Lisaks väidab hageja, et teenistuse huve ei ole arvesse võetud selles osas, milles nõutud palgaastme tingimus ei luba tal kandideerida, hoolimata asjaolust, et ta oleks kõige sobivam isik vaba ametikoha teadaandes esitatud ülesannete täitmiseks. Veelgi enam, administratsioon ei olevat selgitanud, milles seisnevad teenistuse huvid, millega on põhjendatud erandi tegemine Euroopa ühenduste ametnike personalieeskirjade artikli 31 lõikest 2, mille kohaselt ametnikke võetakse tööle palgaastmetele AD 5–AD 8.
   Hageja väidab lõpetuseks, et administratsioon olevat rikkunud võrdse kohtlemise põhimõtet ja teinud ilmse hindamisvea.
   
      (1)  ELT C 281, 12.11.2005, lk 23 (kohtuasi, mis registreeriti algselt Euroopa Ühenduste Esimese Astme Kohtus numbriga T 302/05 ja saadeti 15. detsembri 2005. aasta määrusega Euroopa Liidu Avaliku Teenistuse Kohtule).